Čistiaci prostriedok

**Čistiaci prostriedok** alebo **čistiaci prípravok** je prípravok určený na čistenie. K tomu účelu je to teda akákoľvek mechanická pomôcka alebo chemická látka - detergent.

## Princípy
* Mechanické - nástroj alebo pomocná hmota na presun špiny
** ometanie - tuhé pomôcky, ostrek, ofuk
** Brúsenie - abrazíva na tuhom nástroji alebo disperzia brúsiva v plyne i kvapaline
** trieskové obrábanie - drôtenka
* Fyzikálno-chemické
** leptanie - chemické reakcie kyseliny
** Rozpúšťadlá - rozpustenie, rozptýlenie v objeme roztoku
** Detergenty - omývanie a disociácia, micely
* Dezinfekcia
** Žiarenie - Ionizácia
** Udusenie - zamedzenie prístupu kyslíka
** oxidácia - ozón
** Otrávenie - pridaním jedu, chlóru

;Podľa špiny a povrchu
* Na sypké drobné častice - metla
* Na priľnavé drobné častice - kefa
* Na priľahnuté k pevnému povrchu - špachtľa, abrazívum, rozpúšťadlo ...
* Na mäkké povrchy, v pokoji - fyzikálno-chemicky
* Na mäkké povrchy, v pohybe - pranie

## Fyzikálno-chemické prostriedky
Existuje niekoľko faktorov, ktoré určujú, aké zloženie by sa malo pre čistiaci prostriedok použiť. Je to najmä druh čisteného materiálu, použitý nástroj, odolnosť proti špine a typ tejto špiny. Napríklad všetky z nižšie uvedených prostriedkov sa používajú na čistenie skla. Škála prostriedkov použiteľných na tento jediný účel ukazuje dôležitosť kontexu pri výbere vhodného čistiaceho prostriedku:
* Roztok kyseliny chrómovej - takto možno získať veľmi čisté sklo na účely náročné na presnosť, napríklad pre analytickú chémiu
* Silne peniace zmesi tenzidov s malou dráždivosťou kože - na ručné umývanie riadu v dreze
* Niektoré z rôznych nepeniacich zmesí - pre umývanie riadu v umývačke
* Iné zmesi založené na tenzidoch - pre umývanie okien stierkou s následným oplachom
* Roztok obsahujúci amoniak - pre umývanie okien bez riedenia roztoku a bez následného oplachu
* Etanol alebo metanol v kvapaline do ostrekovačov - používa sa na vozidle za jazdy, bez ďalšieho riedenia
* Roztoky pre čistenie kontaktných šošoviek (sklenených i mäkkých), musia čistiť a dezinfikovať bez zanechania látok, ktoré by boli škodlivé pre oko a ktoré by nešli z šošovky po čistení zas ľahko opláchnuť

### Zloženie fyzikálno-chemických prostriedkov
Čistiace prostriedky, najmä tie, ktoré sa používajú spoločne s vodou, obsahujú rôzne látky, napríklad:
* tenzidy, ktoré odlučujú (rozpúšťajú) mastnotu a iné nečistoty a zaisťujú zmáčavosť povrchu
* abrazíva, ktorá mechanicky odstraňujú nečistoty
* látky meniace pH alebo ovplyvňujú účinok alebo stabilitu iných zložiek; kyseliny pre odstraňovanie vodného kameňa alebo všeobecne žieraviny pre štiepenie organických zlúčenín
* zmäkčovač vody pre zníženie účinku iónov spôsobujúcich tvrdosť vody na iné zložky
* oxidačné činidlá (oxidanty) pre bielenie, dezinfekciu a štiepenie organických látok
* netenzidové látky, ktoré udržujú nečistoty v suspenzii
* enzýmy na štiepenie bielkovín, tukov alebo uhľohydrátov (sacharidov) v nečistotách alebo k zmene senzorických vlastností látok
* zložky meniace penivosť tenzidov, buď ku stabilizácii peny alebo naopak proti peneniu
* zložky zvyšujúce alebo znižujúce viskozitu roztoku alebo udržujúce iné zložky v roztoku, v prípade vybavenia dodávaných ako roztok alebo gél
* zložky ovplyvňujúce estetické vlastnosti čisteného predmetu alebo čistiaceho prostriedku samotného pred alebo pri použití, napríklad optické zosvetľovače, zmäkčovače látky, farbivá, parfumy a pod.
* inhibítory korózie majúce za cieľ zabrániť poškodeniu čisteného predmetu
* zložky znižujúce poškodenie kože alebo prinášajúce koži úžitok, ak je čistiaci prostriedok používaný holými rukami alebo je použitý na čistenie kože
* konzervanty chrániace pred pokazením iných zložiek prostriedku

### Prenesené významy
Niekedy sa ako čistiace prostriedky označujú aj látky, ktoré sú zložitejšie než obyčajné zmesi chemických zlúčenín: Napríklad o zeleri sa dá povedať, že je detergentný pre zuby.

## Pozri aj
* Nástroje
* Tenzidy
** Saponát
* Detergent
** Prací prostriedok
** Mydlo

## Zdroj

Kategória:Čistenie